
GUVERNUL ROMÂNIEI


HOTĂRÂRE

privind înscrierea unor bunuri imobile în inventarul centralizat al bunurilor din domeniul public al statului şi darea în administrarea Ministerului Mediului, Apelor și Pădurilor prin Regia Națională a Pădurilor – Romsilva
În temeiul art. 108 din Constituția României, republicată, al art. 861 alin. (3), art. 863 lit. d), art. 867 alin. (1) şi art. 868 din Legea nr. 287/2009 privind Codul civil, republicată, cu modificările şi completările ulterioare, al art. 286 alin. (2), art. 288 alin. (2) şi art. 299 din Ordonanța de urgentă a Guvernului nr. 57/2019 privind Codul administrativ, cu modificările şi completările ulterioare, precum şi al art. 117 alin.(4) și (5) din Legea nr. 331/2024 - Codul silvic, cu modificările şi completările ulterioare,
  


Guvernul României adoptă prezenta hotărâre.

Art. 1. - (1) Se aprobă înscrierea unor bunuri imobile în inventarul centralizat al bunurilor din domeniul public al statului și darea în administrarea Ministerului Mediului, Apelor și Pădurilor, prin Regia Națională a Pădurilor - Romsilva, ale căror date de identificare sunt prevăzute în anexa care face parte integrantă din prezenta hotărâre.  


(2) Bunurile imobile prevăzute la alin. (1) se utilizează pentru regenerarea fondului forestier.  

 
(3) Predarea-primirea bunurilor imobile prevăzute la alin. (1) se face în termen de 30 de zile de la data intrării în vigoare a prezentei hotărâri.  

Art. 2. -   Ministerul Mediului, Apelor şi Pădurilor, împreună cu Ministerul Finanțelor, va opera modificarea corespunzătoare a anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

